stanford-oval/wikipedia huggingface dataset:
Puolan kirjallisuus
Sodanjälkeinen puolalainen kirjallisuus > Witold Gombrowicz

Witold Gombrowicz (1904–1969) oli aatelissyntyinen laki- ja talousmies, joka ei kuitenkaan jaksanut pitkään toimia opiskelemissaan ammateissa, koska veri veti kirjailemaan. Ennen sotaa hän kirjoitti muun muassa absurdin romaanin Ferdydurke, jonka Jerzy Skolimowski 1990-luvun alussa elokuvasi englanniksi nimellä Thirty Door Key. Ferdydurken päähenkilö on mies, joka kolmekymppisenä pannaan takaisin koulun penkille, koska hän ei ole mennyt naimisiin (tämä lienee viitannut Gombrowiczin tunnettuun homoseksuaalisuuteen). Tällaiset absurdit käänteet ovat ominaisia Gombrowiczin tuotannolle yleisemminkin. Hänen keskeisiä teemojaan ovat poroporvarillisen yhteiskunnan ihmiselle pakottamat konventiot (upupienie) ja teennäinen rooli (gęba), jonka ihminen konventioiden pakkovallassa joutuu omaksumaan.[lähde? ]
Toisen maailmansodan aattona Gombrowicz lähti maanpakoon Argentiinaan, mistä käsin hän voimattomana seurasi isänmaansa tuhoa miehittäjien kynsissä. Sodan jälkeen hän kirjoitti muun muassa romaanin Pornografia (suom. "Pornografiaa"), joka sijoittuu Puolan vastarintaliikkeen piiriin sodan aikana. Pääteoksena pidettäneen kuitenkin viisi-kuusikymmenluvulla syntyneitä Gombrowiczin päiväkirjoja (Dzienniki).
Sodanjälkeinen puolalainen kirjallisuus > Igor Newerly

Igor Newerly (1903–1987), oikealta nimeltään Igor Abramow oli kotoisin Białowieżan kylästä samannimisen metsäalueen laitamilta. Nuorukaisena hän opiskeli lakia Kiovan yliopistossa ja kuului jopa leniniläiseen nuorisojärjestöön, mutta siirtyi Puolaan pakoon Venäjän sisällissotaa. Puolassa Newerly kuului Janusz Korczakin johtamaan pedagogiauudistusliikkeeseen. Sodan aikana hän toimi vastarintaliikkeessä ja joutui Gestapon vangiksi. Sodan jälkeen Newerly ryhtyi kirjoittamaan seikkailu- ja nuortenromaaneja. Hänen teoksistaan kirjallisesti merkittävin on Leśne Morze ("Metsämeri"), joka kertoo puolalaisten kohtaloista Kaukoidässä Mantšukuon japanilaisen satelliittivaltion aikoina.[lähde? ]
Sodanjälkeinen puolalainen kirjallisuus > Paweł Jasienica

Paweł Jasienica, oikealta nimeltään Leon Lech Beynar (1909–1970) syntyi – kuten Lenin – Simbirskissä, syvällä Venäjällä. Hän taisteli Puolan armeijassa saksalaisia vastaan vuonna 1939 ja osallistui sen jälkeen maanalaisen Armia Krajowa-vastarintaliikkeen toimintaan. Sodan jälkeen hän toimi myös antikommunistisena partisaanina. Hänen yksikkönsä johtaja joutui kidutetuksi ja teloitetuksi, ja Leon Lech Beynar itse oli pitkiä aikoja sairaalassa. Hän otti salanimekseen sairaalan nimen Jasienica ja kirjoitti tällä nimellä useita värikkäitä ja suosittuja historiallisia romaaneja, joiden taustat hän huolellisesti tutki. Hänet tunnettiin myös henkilökohtaisesta rohkeudestaan, joka ei miellyttänyt kommunistisen Puolan salaista poliisia: nyttemmin onkin osoittautunut, että Jasienican vaimo oli agentti. Jasienica kuului 1950-1960-lukujen vaihteessa myös Krzywe Kołon klubiin, merkittävään älymystön keskustelukerhoon, jota johti kirjallisuudenhistorioitsijana ja toisinajattelijana tunnettu Jan Józef Lipski; toinen merkittävä jäsen oli Puolan toisinajattelijoista ehkä suurin: Adam Michnik.[lähde? ]
Sodanjälkeinen puolalainen kirjallisuus > Stanisław Jerzy Lec

Stanisław Jerzy Lec, syntyjään Stanisław Jerzy de Tusch-Letz (1909–1966) on Puolan kansainvälisesti kuuluisin  mietelmäkirjailija. Sitä vastoin hänen runojaan ei tunneta Puolan ulkopuolella.[lähde? ] Hän oli ennen toista maailmansotaa vasemmistoaktivisti. Hän joutui saksalaisten keskitysleirille, mutta kertomuksen mukaan hänen onnistui paeta sieltä juuri ennen jo määrättyä teloitusta pukeutumalla saksalaisen upseerin univormuun.
Lec oli juutalainen, muttei erityisen uskonnollinen.
Hän toimi Puolan ulkoministeriön palveluksessa mutta koetti elämänsä ehtoolla emigroitua Israeliin. Hän ei kuitenkaan viihtynyt siellä kuin pari vuotta ja palasi Varsovaan, missä hän kuoli.
Sodanjälkeinen puolalainen kirjallisuus > Sławomir Mrożek

Sławomir Mrożek (1930-2013) on Puolan tunnetuimpia nykykirjailijoita myös maan rajojen ulkopuolella. Hän debytoi alkujaan pilapiirtäjänä, mutta siirtyi sittemmin kirjoittamaan irvailevia, satiirisia novelleja, joissa pantiin halvalla sekä reaalisosialistisen arjen absurdeja piirteitä että puolalaisen nationalismin pompöösejä piirteitä. Kommunistipuolueen johtajien (salaisesta poliisista puhumattakaan) huono huumorintaju sai kuitenkin kirjailijan siirtymään väljemmille vesille, ja hän viettikin vuodet 1963–1996 lännessä, muun muassa Saksassa, Ranskassa ja Meksikossa.
Mrożekin nimestä on tullut puolalaisille jo käsite, jolla he viittaavat äärimmäisiin absurditeetteihin. Hänen tuotantonsa tunnetuimpia teoksia ovat suomeksikin käännetty satiirikokoelma Elefantti ja meilläkin suosittu näytelmä Emigrantit.
Sodanjälkeinen puolalainen kirjallisuus > Wisława Szymborska

Wisława Szymborska (1923–2012) oli runoilija, esseisti ja ranskalaisen kirjallisuuden kääntäjä. Hän sai Nobelin kirjallisuuspalkinnon vuonna 1996 ja useita muita palkintoja. Häntä pidettiin yhtenä sukupuolvensa keskeisimmistä runoilijoista Zbigniew Herbertin ja Tadeusz Różewiczin rinnalla. Runojen lisäksi Szymborska kirjoitti myös esseitä ja arvosteluja.
Nobelistit

Kuusi puolalaista kirjailijaa on saanut Nobelin kirjallisuuspalkinnon
Henryk Sienkiewicz (1905)
Władysław Reymont (1924)
Isaac Bashevis Singer (1978)
Czesław Miłosz (1980)
Wisława Szymborska (1996)
Olga Tokarczuk (2018 myönnettiin 2019 Ruotsin akatemian kriisin vuoksi)
Aiheesta muualla

Kuvia tai muita tiedostoja aiheesta Puolan kirjallisuus Wikimedia Commonsissa
Literature (Arkistoitu – Internet Archive) Official Promotional website of Poland.  Ministry of Foreign Affairs 2008–2011
Renault 4 (2025)

| Renault 4 |
| --- | --- |

Valmistustiedot
Valmistaja:  Renault
Valmistusvuodet:  2025–
Käyttövoima:  sähkö
Renault 4 on Renault’n tuleva sähköauto, jonka valmistuksen on suunniteltu alkavan vuonna 2025. Se tulee olemaan crossover, joka perustuu muotoilultaan historialliseen Renault 4 -malliin.
Moritz Böhringer

| Moritz Böhringer> Henkilötiedot |
| --- | --- |
Syntynyt: 16. lokakuuta 1993 (ikä 30) Stuttgart
Kansalaisuus:   Saksa
Amerikkalaisen jalkapallon pelaaja
Pituus:  193 cm
Paino:  103 kg
Pelipaikka:  laitahyökkääjä
Seura
Seura:  Schwäbisch Hall Unicorns
Sarja:  GFL
Pelaajaura
Aik. seurat:  Crailsheim Titans
NFL-varaus:  180. varaus, 2016 Minnesota Vikings
Pääsarjaura:  2015–
Moritz Böhringer (s. 16. lokakuuta 1993 Stuttgart, Saksa) on saksalainen amerikkalaisen jalkapallon pelaaja, joka oletettavasti edustaa kaudella 2016 NFL-seura Minnesota Vikingsia. Böhringer on ensimmäinen NFL-liigaan varattu pelaaja, joka on pelannut ainoastaan Euroopassa ennen varatuksi tulemistaan. Pelipaikaltaan Böhringer on laitahyökkääjä.
Böhringer pelasi juniorina jalkapalloa, mutta vaihtoi 17-vuotiaana amerikkalaiseen jalkapalloon nähtyään koostevideoita NFL:stä. Hän liittyi Saksan läheisen Crailsheim Titansin juniorijoukkueeseen, ja pelasi Titansissa Saksan neljännellä sarjatasolla Oberligassa kaudet 2013 ja 2014. Böhringer siirtyi maan pääsarjaan GFL-liigan Schwäbisch Hall Unicornsiin kaudeksi 2015, ja voitti kauden päätteeksi vuoden tulokkaan palkinnon.
Reuben Kosgei

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Kultaa | Sydney 2000 | 3 000 m esteet |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 3 000 m esteet |  |
Reuben Seroney Kosgei (s. 2. elokuuta 1979 Marakwet, Kenia) on kalenjin-heimoon kuuluva estejuoksija.
Kosgei voitti 3 000 metrin estejuoksun Sydneyn olympialaisissa vuonna 2000. Tuolla saavutuksellaan hänestä tuli kautta aikain nuorin estejuoksun olympiavoittaja, sillä hän oli tuolloin vasta 19-vuotias. Aika 8.21,43 oli hitain olympialoppukilpailun voittoaika sitten 1972 Münchenin kisojen. Seuraavana vuonna Edmontonin MM-kilpailuissa hän voitti vielä maailmanmestaruuden.
Vuonna 2002 Reuben sai osakseen voimakasta arvostelua, kun hän jätti yhdessä maanmiestensä Richard Limon ja Bernard Lagatin kanssa osallistumatta Kansainyhteisön kisoihin Manchesterissa, Englannissa, ja päätti sen sijaan keskittyä rahan ansaitsemiseen IAAF:n Kultaisessa liigassa.
Vuoden 2004 Kenian olympiakarsinnoissa Reuben karsiutui Kenian kivikovasta 3 000 metrin estejoukkueesta.
Suurimmat saavutukset 3000 metrin esteissä

1998
Nuorten MM-kisat 1998 – Annecy, Ranska.
kultaa
2000
Kesäolympialaiset 2000 – Sydney, Australia.
kultaa
2001
Yleisurheilun maailmanmestaruuskilpailut 2001 – Edmonton, Kanada.
kultaa
Hyvän tahdon kisat 2001 – Brisbane, Australia.
hopeaa
2006
Kansainyhteisön kisat 2006 – Melbourne, Australia
pronssia
Aiheesta muualla

Reuben Kosgei Kansainvälinen yleisurheiluliitto. (englanniksi)
Miesten estejuoksun olympiavoittajat
Miesten estejuoksun maailmanmestarit
Rolf Björklund

Rolf Torbjörn Björklund (s. 8. toukokuuta 1937 Helsinki) on suomalainen kilpauransa päättänyt ratameloja.
Björklund kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Juhani Heleniuksen, Paavo Vaskion ja Torbjörn Blomqvistin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.
Aiheesta muualla

Hole in One -mies, meloja, koviakin kokenut Rolf Björklund: Olympialaiset olivat nuorena huikea elämys Länsi-Uusimaa 6.5.2017.
Mestarien liigan kauden 2010–2011 lohkovaihe

Jalkapallon Mestarien liigan kauden 2010–2011 lohkovaiheen ottelut alkoivat 14. syyskuuta ja loppuivat 8. joulukuuta 2010.
Arvonta

Lohkovaiheen arvontatilaisuus suoritettiin 26. elokuuta 2010 Monacossa alkaen kello 19.00 (UTC+2).
Joukkueet olivat jaettu neljään eri arvontakoriin ranking pisteiden mukaan. Hallitseva mestarijoukkue Internazionale on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–10, toisen 11–29, kolmannen 30–63 ja neljännen 73–180 sekä sijoittamattomat.
Lohkot

Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2010–2011 ensimmäiselle pudotuspelikierrokselle ja neljänneksi sijoittuvat putoavat pois.
Jos lohkoissa päädytään tasapisteisiin, lohkosijoitukset ratkaistaan seuraavasti:
joukkueiden keskinäisten otteluiden pisteet
joukkueiden keskinäisten otteluiden maaliero
joukkueiden keskinäisten otteluiden vierasmaalit
joukkueiden kaikkien otteluiden maaliero
joukkueiden kaikkien otteluiden tehdyt maalit
UEFA:n oma rankinglista
Lohkot > Lohko A

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Tottenham Hotspur FC | 11 | 6 | 3 | 2 | 1 | 18 | 11 | +7 |
|  FC Internazionale Milano | 10 | 6 | 3 | 1 | 2 | 12 | 11 | +1 |
|  FC Twente | 6 | 6 | 1 | 3 | 2 | 9 | 11 | –2 |
|  Werder Bremen | 5 | 6 | 1 | 2 | 3 | 6 | 12 | –6 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko B

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FC Schalke 04 | 13 | 6 | 4 | 1 | 1 | 10 | 3 | +7 |
|  Olympique Lyonnais | 10 | 6 | 3 | 1 | 2 | 11 | 10 | +1 |
|  SL Benfica | 6 | 6 | 2 | 0 | 4 | 7 | 12 | –5 |
|  Hapoel Tel Aviv FC | 5 | 6 | 1 | 2 | 3 | 7 | 10 | –3 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko C

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Manchester United FC | 14 | 6 | 4 | 2 | 0 | 7 | 1 | +6 |
|  Valencia CF | 11 | 6 | 3 | 2 | 1 | 15 | 4 | +11 |
|  Rangers FC | 6 | 6 | 1 | 3 | 2 | 3 | 6 | –3 |
|  Bursaspor | 1 | 6 | 0 | 1 | 5 | 2 | 16 | –14 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko D

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FC Barcelona | 14 | 6 | 4 | 2 | 0 | 14 | 3 | +11 |
|  FC Kööpenhamina | 10 | 6 | 3 | 1 | 2 | 7 | 5 | +2 |
|  FK Rubin Kazan | 6 | 6 | 1 | 3 | 2 | 2 | 4 | –2 |
|  Panathinaikos FC | 2 | 6 | 0 | 2 | 4 | 2 | 13 | –11 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko E

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FC Bayern München | 15 | 6 | 5 | 0 | 1 | 16 | 6 | +10 |
|  AS Roma | 10 | 6 | 3 | 1 | 2 | 10 | 11 | –1 |
|  FC Basel | 6 | 6 | 2 | 0 | 4 | 8 | 11 | –3 |
|  CFR Cluj | 4 | 6 | 1 | 1 | 4 | 6 | 12 | –6 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko F

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Chelsea FC | 15 | 6 | 5 | 0 | 1 | 14 | 4 | +10 |
|  Olympique de Marseille | 12 | 6 | 4 | 0 | 2 | 12 | 3 | +9 |
|  FK Spartak Moskova | 9 | 6 | 3 | 0 | 3 | 7 | 10 | –3 |
|  MŠK Žilina | 0 | 6 | 0 | 0 | 6 | 3 | 19 | –16 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko G

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Real Madrid | 16 | 6 | 5 | 1 | 0 | 15 | 2 | +13 |
|  AC Milan | 8 | 6 | 2 | 2 | 2 | 7 | 7 | 0 |
|  AFC Ajax | 7 | 6 | 2 | 1 | 3 | 6 | 10 | –4 |
|  AJ Auxerre | 3 | 6 | 1 | 0 | 5 | 3 | 12 | –9 |
Lohkot > Lohko H

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FK Šah’tar Donetsk | 15 | 6 | 5 | 0 | 1 | 12 | 6 | +6 |
|  Arsenal FC | 12 | 6 | 4 | 0 | 2 | 18 | 7 | +11 |
|  Sporting Clube de Braga | 9 | 6 | 3 | 0 | 3 | 5 | 11 | –6 |
|  FK Partizan | 0 | 6 | 0 | 0 | 6 | 2 | 13 | –11 |
Moritz (koira)

Moritz ja Manfred von Richthofen.
Moritz oli ensimmäisen maailmansodan hävittäjä-ässä Manfred von Richthofenin tanskandoggi.
Manfred von Richthofen eli ”Punainen Paroni” oli ensimmäisen maailmansodan aikana tunnetuksi tullut saksalainen hävittäjä-ässä. Asemasodan aikana lentäjien taisteluita taivaalla romantisoitiin ja von Richthofen sai runsaasti tilaa lehdistössä, jossa tarinoita käytettiin kohottamaan sotilaiden ja kotirintaman taistelutahtoa.
Moritz oli von Richthofenin koira. Richthofen omisti koiran jo päätyessään lentäjäksi vuonna 1915. Richthofen mainitsi Moritzin olleen rodultaan puhdasverinen tanskandoggi. Koira oli von Richthofenin läheinen ystävä. Uransa alkupuolella hänen sanotaan jopa ottaneen koiran mukaansa lennoilleen. Muutaman lentokerran jälkeen koira alkoi kuitenkin pelätä lentämistä ja kieltäytyi nousemasta enää koneeseen. Sen sijaan se saattoi omistajansa koneelle ja jäi katselemaan lähtöä kiitoradalle. Sitten se odotti Richthofenin paluuta läheisen huoltorakennusken kupeessa nukkuen. Punaisen Paronin paluun kuullessaan se lähti odottamaan isäntäänsä radan varteen. Aikana jolloin tutkia ei vielä ollut, radan henkilökunta tottui luottamaan Moritzin kykyyn havaita paronin ja tämän laivueen paluu kauan ennen, kuin ihmiset havaitsivat koneet taivaanrannassa. Lentojen lähdön ja paluun ohella Moritz oli omistajansa mukana monissa tilaisuuksissa ja se nukkui von Richthofenin kanssa samassa pedissä.
Sommen taistelun aikana 21. huhtikuuta 1918 von Richthofen oli lähdössä jälleen lennolle. Haukotellen hän mainitsi esimiehelleen nukkuneensa huonosti, koska Moritz oli käyttäytynyt yöllä epätavallisen hermostuneesti ja piti häntä valveilla. Vitsaillen hän sanoi ”minulle pitää antaa isompi vuode, jos minun halutaan voittavan tämä sota”. Lennolla Punaisen Paronin kone sai ensin osumia maasta ja sitten vielä kanadalaisen hävittäjä-ässä A. Roy Brownin koneesta. Kuolettavasti haavoittunut paroni laskeutui, mutta kuoli vammoihinsa koneessaan. Joskus on pohdittu, vaikuttiko edellisen yön väsymys paronin alasammuntaan tai yrittikö Moritz ”varoittaa” isäntäänsä käyttäytymisellään.
Charles M. Schulzin klassikkosarjakuvan Tenavat päähenkilöllä Jaska Jokusella on koira Ressu. Toisin kuin Moritz, Ressu on beagle, ja kuvittelee olevansa ensimmäisen maailmansodan lentäjäsankari, joka taistelee Punaista paronia vastaan. Ressun alter egoa on pidetty viittauksena Moritzin tarinaan.
Monywa

| Monywa မုံရွာမြို့ |
| --- | --- |

 fiMonywa 
 22°06′29″N, 95°08′10″E 
Valtio:  Myanmar
Korkeus merenpinnasta:  81  m
Aikavyöhyke:  UTC+6.30
Väestö
Väkiluku (2019):  185 783
 www.monywa.org 
Monywa (burmaksi: မုံရွာမြို့) on kaupunki Monywan piirikunnassa Sagaingin alueella Myanmarissa. Sen väkiluku heinäkuussa 2019 oli 185 783 ihmistä.
Monywan vuotuinen keskilämpötila on 26,8 celsiusastetta. Kylmin kuukausi on tammikuu ja lämpimin toukokuu. Sateisin kuukausi on syyskuu ja yhteensä Monywassa sataa vuodessa keskimäärin 785 millimetriä.
Aiheesta muualla

Kuvia tai muita tiedostoja aiheesta Monywa Wikimedia Commonsissa
Muskettisoturi (vuoden 2001 elokuva)

| Muskettisoturi> The Musketeer |
| --- | --- |

Ohjaaja:  Peter Hyams
Käsikirjoittaja:  Gene Quintano
Perustuu:  Alexander Dumas vanhemman klassikkoromaaniin Kolme muskettisoturia.
Tuottaja:  Mark Damon Jan Fantl Steven Paul
Säveltäjä:  David Arnold
Kuvaaja:   Peter Hyams  Stefano Paradiso 
Leikkaaja:  Terry Rawlings
Pääosat:   Catherine Deneuve  Mena Suvari  Stephen Rea  Tim Roth  Justin Chambers 
Valmistustiedot
Valmistusmaa:  Saksa, Luxemburg, Yhdistynyt kuningaskunta, Yhdysvallat
Levittäjä:  Universal Studios Netflix
Ensi-ilta:  2001
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Muskettisoturi (The Musketeer) on vuonna 2001 ensi-iltansa saanut Peter Hyamsin ohjaama elokuva, joka perustuu löyhästi Dumas’n klassikkoromaaniin Kolme muskettisoturia.
Rolf Byman

Rolf Henrik Johannes Byman  (14. lokakuuta 1903 Vanaja – 15. huhtikuuta 1977 Helsinki) oli suomalainen metsänhoitaja ja virkamies, joka sai metsäneuvoksen arvonimen.
Bymanin vanhemmat olivat maanmittausinsinööri Hjalmar Henrik Byman ja Elin Vilhelmina Stenman ja puolisot vuodesta 1928 Gudrun Helene Diesen ja vuodesta 1937 Eine Kerttu Lassila. Byman tuli ylioppilaaksi Svenska normallyceumista Helsingissä 1921 ja valmistui metsänhoitajaksi Helsingin yliopistosta 1924. Hän oli Oy R. W. Hoffströmin palveluksessa Helsingissä 1924 ja Viipurissa 1925–1927, Itä-Suomen Metsätoimiston omistaja ja johtaja 1927–1930, Metsähallituksen ylimääräinen metsänhoitaja ja kirkollisviraston virkatalojen avustava metsänhoitaja Uudellamaalla vuodesta 1931, Paraisten ja muiden kuntien pika-asutustoimikunnan jäsen 1940–1941, Uudenmaan 1. työvoimapiirin metsäasiain tarkastaja 1943–1944 ja apulaispäällikkö 1944–1945, maatalousministeriön asutusasiainosaston raivaustoimiston metsänhoitaja vuodesta 1945, ylimääräinen esittelijä 1945–1954, maankäyttötoimiston metsäjaoston vt. jaostopäällikkö 1953 ja 1958, lainopillisen toimiston ylimääräisen asutustilarekisterijaoston jaostopäällikkö 1954–1958 ja maankäyttötoimiston metsäjaoston jaostopäällikkö 1958–1959 sekä asutushallituksen metsätoimiston toimistopäällikkö 1959–1970. Byman oli myös asutusasiainosaston toimialaan kuuluvien asioiden esittelijä maatalousministeriössä 1958–1959. Metsäneuvoksen arvonimen hän sai 1970.
Aiheesta muualla

Tiina Hemminki: Rolf Byman Biografiasampo.
Robert Morris (poliitikko)

Robert Morris, Charles Willson Pealen maalama muotokuva.
Robert Morris (31. tammikuuta 1734 Liverpool, Iso-Britannia – 8. toukokuuta 1806 Philadelphia, Pennsylvania) oli yhdysvaltalainen liikemies ja poliitikko. Hänet tunnetaan ”Amerikan vallankumouksen rahoittajana”.
Morris syntyi Englannissa, mutta muutti vuonna 1747 isänsä kanssa Marylandiin Pohjois-Amerikkaan. Hänen muodollinen koulutuksensa jäi vähäiseksi, mutta hän pääsi jo 16-vuotiaana töihin philadelphialaisen Charles Willingin kauppahuoneeseen. Willingin kuoltua pari vuotta myöhemmin Morrisista tuli hänen poikansa liikekumppani ja ajan kuluessa varakas mies. Hänen liikeyrityksensä kärsi vuoden 1765 leimaverolaista, mikä ajoi hänet tukemaan brittihallinnon vastaisia liikkeitä. Morris toimi 1775–1776 Pennsylvanian turvallisuuskomitean varapuheenjohtajana ja oli edustajana toisessa mannermaakongressissa 1775–1778 sekä Pennsylvanian lainsäädäntökokouksessa 1778–1779, 1780–1781 ja 1785–1786. Hän toivoi sovintoa siirtokuntien kiistassa Britannian kanssa, ja viivytteli itsenäisyysjulistuksen allekirjoittamisessa, mutta allekirjoitti sen lopulta kuitenkin.
Morris kuului useisiin mannermaakongressin asettamiin komiteoihin, jotka hoitivat siirtokuntien armeijan rahoitukseen liittyneitä kysymyksiä. Vuoden 1776 alussa kongressi nimitti hänet armeijan rahoituksesta vastanneeksi erityisedustajaksi ja hän sai valtuudet kerätä varoja vekseleillä ja muilla keinoilla. Kahden seuraavan vuoden ajan Morris käytännössä valvoi siirtokuntien sodankäynnin rahoitusta. Hän keräsi varoja muun muassa arpajaisilla, lainaamalla Ranskalta, määrämällä siirtokunnat pakkoluovuttamaan varoja ja jopa lahjoittamalla 10 000 dollaria omista varoistaan kriittisessä tilanteessa syksyllä 1776. Hän myös henkilökohtaisesti takasi kaapparialukset, jotka toivat siirtokuntien armeijalle tarvikkeita brittien asettaman kauppasaarron läpi. Vuonna 1781 Morris lainasi uudelleen omia rahojaan siirtokuntien armeijalle mahdollistaen näin George Washingtonille siirtymisen New Yorkista Yorktowniin, jossa Charles Cornwallisin komentama brittiarmeija saatiin piiritettyä.
Morrisin aloitteesta siirtokuntien kongressi perusti vuonna 1781 Yhdysvaltain ensimmäisen keskuspankin, Bank of North American. Hän toimi 1781–1784 valtionvarojen ylivalvojana eli valtiovarainministerinä ja saattoi siten ohjailla uuden keskuspankin varhaisia toimia. Sen jälkeen Morris oli jälleen Pennsylvanian lainsäädäntökokouksen jäsenenä ja osallistui myös vuoden 1787 perustuslailliseen konventtiin. Vuosina 1789–1795 hän oli senaattorina. Hän kieltäytyi presidentiksi valitun Washingtonin tarjotessa hänelle valtiovarainministerin paikkaa, ja asettui sen sijaan tukemaan kyseiseen virkaan nimitetyn Alexander Hamiltonin politiikkaa. Morris meni myöhemmin henkilökohtaiseen vararikkoon keinoteltuaan suurilla maakaupoilla ja joutui olemaan vuodet 1798–1801 velkavankeudessa.
Aiheesta muualla

Kuvia tai muita tiedostoja aiheesta Robert Morris (poliitikko) Wikimedia Commonsissa
Riley Hern

Riley Hern.
William Milton ”Riley” Hern (5. joulukuuta 1880 – 24. kesäkuuta 1929) oli kanadalainen jääkiekkomaalivahti. Hän oli ensimmäinen ammattimainen maalivahti, joka pelasi Stanley Cupin voittaneessa joukkueessa.
Saavutuksia

Hockey Hall of Fame 1962
Aiheesta muualla

Riley Hernin 	tilastot  Legends of Hockey -sivustolla